**ELŐTERJESZTÉS**

**Körmend Város Önkormányzata Képviselő-testülete 2022. június 29--i rendkívüli ülésére**

**Tárgy:** 60/2022. (V.26.) határozat módosítása

Tisztelt Képviselő-testület!

A Képviselő-testület 2022.májusában döntött arról, hogy telket értékesít összesen 11 család részére a Hunyadi utcában azzal, hogy a későbbi közművesítés költségeit is a Vevőknek kell állniuk, melyre vonatkozóan biztosítékot kell adniuk az Önkormányzatnak.

A 60/2022. (V.26.) határozatában a Képviselő-testület Horváth Tibor és Horváth Tiborné Körmend, Hunyadi utca 77. szám alatti lakosok részére döntött az értékesítésről az 1407/39 hrsz-ú, kivett beépítetlen terület megjelölésű ingatlant érintően.

Az érintettek a döntést követően azonban azt kérelmezték, hogy helyettük hadd éljen a vétel lehetőségével a lányok, Horváth Adrienn, Körmend, Mező u. 4. szám alatti lakos, természetesen változatlan feltételek mentén.

Úgy véljük, hogy a kérelem méltányolható, kérem, hogy döntsön róla a Testület.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy módosítja 60/2022. (V.26.) számú határozatát akként, hogy a körmendi 1407/39 hrsz-ú, kivett beépítetlen terület megjelölésű ingatlant Horváth Tibor és Horváth Tiborné Körmend, Hunyadi utca 77. szám alatti lakosok helyett e személyek leánya, Horváth Adrienn 9900 Körmend, Mező u. 4. szám alatti lakos részére értékesíti az értékbecslő által meghatározott 2625 Ft/m2 + ÁFA, azaz 1.911.000 Ft + ÁFA vételáron akként, hogy a Vevő 1/1 arányban válik az ingatlan tulajdonosává.

Az értékesítés feltételei az alábbiak:

* A Vevő a vételárat egyösszegben, az adásvételi szerződés megkötésétől számított 30 napon belül köteles megfizetni.
* A Vevő viseli az adásvétellel kapcsolatos valamennyi költséget.
* Az adásvételi szerződésben szerepeltetni kell, hogy amennyiben a vétel tárgyát képező ingatlan közművesítése megtörténik (akár az Önkormányzat, akár esetlegesen más beruházó által), abban az esetben a Vevőknek viselniük kell a vétel tárgyát képező ingatlanra eső közművesítés költségeit, függetlenül attól, hogy a közművesítésre mikor kerül sor, mekkora a közművesítésnek az ingatlanra eső költsége, és függetlenül attól is, hogy a megvásárolt ingatlan közművesítése időközben más módon megvalósult-e. E kötelezettség teljesítéséért az Önkormányzat javára 1.200.000 Ft. összeg erejéig jelzálogjogot kell alapítani az értékesítendő ingatlanra.

Körmend, 2022. 06. 23.

**Bebes István**

**polgármester**